# โครงการพัฒนาอาจารย์ด้านการเรียนการสอนและการวิจัย ครั้งที่ 1

**1. ชื่อโครงการ** การจัดการเรียนรู้ เรื่อง “การจัดการเรียนการสอนและการประเมินผลการปฏิบัติงาน”

**2. กลยุทธ์ด้าน Management Process**

5L1 บุคลากรมีขวัญกำลังใจในการทำงานและผูกพันต่อคณะฯ

**3. ตัวชี้วัด**

I1(5L1) การสร้างบรรยากาศการทำงานความผาสุกและความพึงพอใจแก่บุคลากรเพื่อก่อให้เกิดความผูกพันต่อคณะฯ

**4. เป้าหมาย**

5L1-1 ระดับความพึงพอใจในการทำงานของบุคลากร ระดับ 4 (จากคะแนนระดับ 5)

ร้อยละ 60 ของคณาจารย์ที่เข้าร่วมโครงการฯ

**5. ผู้รับผิดชอบโครงการ** ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**6. หลักการและเหตุผล**

ตามที่ภาควิชาคณิตศาสตร์ได้พัฒนากลไกการจัดการเรียนการสอนมาอย่างต่อเนื่อง

และในระยะ 4 ปีที่ผ่านมา ภาควิชาคณิตศาสตร์มีอาจารย์ที่มีประสบการณ์ในการเรียนการสอนได้เกษียณอายุราชการเป็นจำนวนมาก และภาควิชาฯ ได้บรรจุอาจารย์ใหม่มาตั้งแต่ปีการศึกษา 2550 เป็นจำนวนมากกว่า 10 คน ซึ่งเป็นผู้มีความรู้ ความสามารถในด้านวิชาการเป็นอย่างดี นอกจากนั้นยังมีความสามารถในใช้สื่อเทคโนโลยีช่วยในการเรียนการสอน ทั้งนี้เพื่อให้มีการแลกเปลี่ยนเรียนรู้ประสบการณ์การจัดการเรียนการสอน แนวปฏิบัติต่าง ด้านการปฏิบัติงาน และการประเมินผลการปฏิบัติงาน ทั้งให้มีส่วนร่วมในการกำหนดแนวปฏิบัติเกี่ยวกับการประเมินผลการปฏิบัติงาน และเป็นการเปิดโอกาสให้บุคลากรได้รับรู้เรียนรู้ ทำความเข้าใจ แสดงทัศนะและมีส่วนร่วมในกระบวนการตัดสินใจ ตามหลักการมีส่วนร่วม (participation) อันจะส่งผลให้มีบุคลากรปฏิบัติงานด้วยทัศนคติที่ดี และมีความสุข ดังนั้นภาควิชาจึงจัดให้มีการ เสวนาแลกเปลี่ยนเรียนรู้ เรื่อง “การจัดการเรียนการสอนและการประเมินผลการปฏิบัติงาน” ครั้งที่ 1 ในวันพุธที่ 31 ตุลาคม 2555

**7. วัตถุประสงค์**

(๑) เพื่อให้เกิดการแลกเปลี่ยนเรียนรู้ในเรื่องการจัดการเรียนการสอน และการวิจัยระหว่างคณาจารย์

(๒) เพื่อให้อาจารย์รับรู้ เรียนรู้ ทำความเข้าใจ และร่วมกำหนดแนวปฏิบัติเกี่ยวกับการประเมินผลการปฏิบัติงาน และแนวปฏิบัติอื่นๆ

**8. วัน เวลาและสถานที่** วันพุธ ที่ 31 ตุลาคม 2555 ณ ห้องประชุมภาควิชาคณิตศาสตร์

**9. ผู้เข้าร่วมโครงการ** คณาจารย์และบุคลากรภาควิชาคณิตศาสตร์ จำนวน 50 คน

**10. ผลที่คาดว่าจะได้รับ**

(๑) เกิดการแลกเปลี่ยนเรียนรู้ในเรื่องการจัดการเรียนการสอน และการวิจัยระหว่างคณาจารย์

(๒) อาจารย์ปฏิบัติงานด้านต่างๆด้วยความเข้าใจ และมีความสุข

**11. กำหนดการ วันพุธที่ 31 ตุลาคม 2555**

เวลา 09.00 – 09.15 น. ลงทะเบียน ณ ห้องประชุม 1

เวลา 09.15 – 09.30 น. เปิดการประชุมและชี้แจงวัตถุประสงค์ของการสัมมนา

โดย หัวหน้าภาควิชาคณิตศาสตร์

เวลา 09.30 – 10.30 น. บรรยายและสัมมนาร่วมกัน ในหัวข้อเรื่อง

1. แนวทางและเกณฑ์การประเมินผลการปฏิบัติงาน

2. การแลกภาระงานสอน

3. เรื่องอื่นๆ

เวลา 10.30 – 10.45 น. พักรับประทานอาหารว่าง

เวลา 10.45 – 11.45 น. สัมมนากลุ่มย่อยเรื่อง “แนวปฏิบัติในการประเมินผลการปฏิบัติงาน”

เวลา 11.45 – 12.00 น. นำเสนอผลการสัมมนากลุ่มย่อย

เวลา 12.00 – 13.00 น. รับประทานอาหารกลางวัน

เวลา 13.00 – 15.00 น. การแลกเปลี่ยนเรียนรู้ (KM) เรื่อง “ภาระงานและแนวทางปฏิบัติ

ในการกรอกภาระงาน” ภาคปฎิบัติ

ณ ห้องปฏิบัติการคอมพิวเตอร์ ชั้น 3 อาคาร SCB4

เวลา 15.00 – 15.30 น. พักรับประทานอาหารว่าง

เวลา 15.30 – 16.00 น. ปิดการสัมมนา